Temeljem članka 26. Zakona o predškolskom odgoju i obrazovanju (NN 10/97, 107/07 i 94/13, 98/19) i članka 40. Statuta Dječjeg vrtića Petar Pan Satnica Đakovačka, Upravno vijeće Dječjeg vrtića Petar Pan Satnica Đakovačka objavljuje

**JAVNI NATJEČAJ**

**ZA PRIJEM U RADNI ODNOS**

Na radno mjesto:

**DOMAR/ICA ZA POTREBE POSEBNIH PEDAGOŠKIH PROGRAMA**

- 1 izvršitelj/ica ,na određeno vrijeme - za vrijeme trajanja Projekta, nepuno radno vrijeme od 33 sati tjedno, u svrhu provedbe projekta „Vrijeme je za igru“, kodni broj projekta: UP.02.2.2.16.0061 koji je financiran sredstvima Europskog socijalnog fonda, u sklopu poziva za „Nastavak unaprjeđenja usluga za djecu u sustavu ranog i predškolskog odgoja i obrazovanja“, broj poziva:UP.02.2.2.16.

**Poslovi i radni zadaci:**

- vrši pomoćne poslove iz domena zidarskih, krovopokrivačkih, ličilačkih, stolarskih, vodoinstalaterskih,

staklorezačkih, bravarskih, električarskih, automehaničarskih i autoelektričarskih djelatnosti

- održava i čisti prostorije i prostor u kojem obavlja radne zadatke

- održava zelene vanjske površine, kosi travu, obrezuje, sadi i održava živu ogradu, ukrasno grmlje i drveće,

liči metalne i drvene površine, utovara i istovara robu svih vrsta i težina

- brine o ispravnom načinu otklanjanja većih kvarova na električnim, plinskim i vodovodnim instalacijama,

te u dogovoru s ravnateljem ugovara otklanjanje kvarova

- u zimskom periodu redovito održava prilaze Dječjem vrtiću

– čišćenje snijega, obavlja sve poslove dostave (dostava pošte, ostale dokumentacije i drugih potrebnih

sredstava)

- obavlja i druge poslove po nalogu ravnatelja a koji nisu predviđeni ovim opisom i popisom poslova

**Stručna sprema i radno iskustvo:**

- minimalno osnovna škola ili SSS

– najmanje 1. godina iskustva sa istim ili sličnim poslovima

- položen vozački ispit „B“ kategorije

- zdravstvena sposobnost potrebna za obavljanje poslova

- da nije pravomoćno osuđivan/a za kaznena dijela iz članka 25. Zakona o predškolskom odgoju i

Obrazovanju

Uz vlastoručno potpisanu prijavu, kandidati su dužni dostaviti:

* + životopis
  + presliku odgovarajuće isprave o završenom školovanju,
  + presliku osobne iskaznice
  + presliku dokaza o radnom iskustvu:

-ispis elektroničkog zapisa podataka Hrvatskog zavoda za mirovinsko osiguranje ili preslika potvrde o podacima evidentiranim u evidenciji Hrvatskog zavoda za mirovinsko osiguranje

* + preslik uvjerenja nadležnog suda da se protiv kandidata ne vodi kazneni postupak, sukladno članku 25. stavak 1. i 2. Zakona o predškolskom odgoju i obrazovanju (Narodne novine broj:10/97., 107/07., 94/13. i 98/19.), ne stariji od 3 mjeseca
  + preslik uvjerenja nadležnog suda da se protiv kandidata ne vodi prekršajni postupak, sukladno članku 25. stavak 3. i 4. Zakona o predškolskom odgoju i obrazovanju (Narodne novine broj:10/97., 107/07., 94/13. i 98/19.), ne stariji od 3 mjeseca
  + potvrdu Centra za socijalnu skrb (prema mjestu stanovanja) da kandidatu nisu izrečene zaštitne mjere iz članka 25. Zakona o predškolskom odgoju i obrazovanju (Narodne novine broj:10/97., 107/07., 94/13. i 98/19.), ne stariju od 3 mjeseca.

Na natječaj se mogu javiti osobe oba spola.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (NN br. 84/21), članku 48. f. Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18 i 32/20) dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužni su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. Zakona) dostupne su na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

[%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

[%20prava%20prednosti%20pri%20zapo%C5%A1ljavanju-](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

[%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Prijave na natječaj kandidati dostavljaju preporučenom pošiljkom u zatvorenoj omotnici na adresu Dječji vrtić Petar Pan Satnica Đakovačka, Ante Starčevića 26, 31421 Satnica Đakovačka naznakom „Natječaj za domar/ica za potrebe posebnih pedagoških programa – ne otvaraj“ u roku osam (8) dana od dana objave natječaja na mrežnim stranicama Hrvatskog zavoda za zapošljavanje, Dječjeg vrtića „Petar Pan Satnica Đakovačka“ Satnica Đakovačka – [www.dvpetarpansdj.hr](http://www.dvpetarpansdj.hr)., s naznakom „Natječaj za domar/ica za potrebe posebnih pedagoških programa – ne otvaraj“.

Nepotpune i/ili nepravovremene prijave neće se razmatrati. Urednom prijavom smatra se prijava koja sadrži sve podatke i priloge navedene u tekstu natječaja. Upravno vijeće zadržava pravo da poništi natječaj ili ne prihvati ni jednu ponudu bez obrazlaganja razloga poništenja ili neprihvaćanja.

Kandidati koji ispunjavaju formalne uvjete natječaja bit će pozvani na intervju. Ako kandidat ne pristupi intervjuu, smatrat će se da je povukao prijavu.

O rezultatima izbora kandidati će biti obavješteni u zakonskom roku.

U skladu s Općom uredbom Europske unije 2016/679 Europskog parlamenta i Vijeća od 17. travnja 2016. te Zakonom o provedbi Opće uredbe o zaštiti podataka (Narodne novine, br.42/18) podnošenjem prijave na natječaj kandidati daju suglasnost Dječjem vrtiću Petar Pan Satnica Đakovačka da u njoj navedene osobne podatke prikuplja, obrađuje i pohranjuje u svrhu zapošljavanja, te da ih može koristiti u svrhu sklapanja ugovora o radu, kontaktiranja i objave na internetskim stranicama i oglasnoj ploči. Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenim zakonskim propisima i aktima Dječjeg vrtića Petar Pan Satnica Đakovačka .

KLASA: 601-04/22-01/19

URBROJ: 2158-34-01-22-1

Satnica Đakovačka, 21. veljače 2022. godine.

